*VEGA & 3rd Tsunami præsenterer:*

**Hop ind i Cock Sparrer circle pitten og skrål med på punk-klassikere**

*Et af de mest betydningsfulde 70’er punkrock-bands, Cock Sparrer, sparker døren ind til Lille VEGA d. 7. september. Under arbejdstøjet har de nye og gamle punkrock baskere.*

Da Cock Sparrer første gang rev de danske punk fans rundt i VEGA, solgte de salen ud på 1 uge og endte med at spille i et pakket Store VEGA. Bandet udsendte sidste år albummet, *Forever*, og de har besluttet, at koncerten denne gang bliver i Lille VEGAs intime rammer.

Til trods for at bandet aldrig for alvor har nydt kommerciel succes, så fremstår de som det mest indflydelsesrige street punk band i historien. En del af forklaringen kan hentes i, at bandet alle dage har inkorporeret både pub rock, glam rock og beat musik i deres stil, og deres udtryk fremstår derfor ikke bare unikt, men måske også en kende mere tilgængeligt end andre punkbands. Det er helt simpelt bare eminent sangskrivning.

Cock Sparrer blev dannet i 1972 i Londons East End arbejderkvarter og spiller i dag i stort set samme konstellation som i 70’erne. Starten karrieren involverede et møde med senere Sex Pistols manager Malcolm McLaren, der allerede dengang var kendt som en rigtig krejler, og et samarbejde kom dog heller aldrig op at stå.

Bandets forklaring er, at McLaren nægtede at give en runde på pubben, mens en anden version er, at bandet nægtede at lade sig klippe, hvilket McLaren insisterede på! Ikke desto mindre så signede Cock Sparrer med det anerkendte Decca Records label i 1977, og så var stilen lagt.

 **Fakta om koncerten:**

Cock Sparrer (UK)

Fredag d. 7. september kl. 21.00

Lille VEGA, Enghavevej 40, 1674 København V

Billetpris: 275 kr. + gebyr

Billetsalget starter i dag via vega.dk og Ticketmaster.